Lav et referat af nedenstående tekst:

Tekst:
Coronapandemien fik store konsekvenser for detailhandlen, der nu er faldet til en markedsandel på 25 procent. Det er et stort fald i indtjening i butikkerne, og derfor har repræsentanter fra 20 butikker i Aalborg på skolenbænken til en masterclass. - Lige nu har vi en detailhandlen, der er rigtig hårdt prøvet efter corona og nu med inflation, siger Commercial Brand Manager ved Business Aalborg, Mai Malthe Skjoldborg. Projektet er realiseret i samarbejde mellem Aalborg Storcenter, Business Aalborg og Erhvervshus Nordjylland og skal gøre butikscheferne klogere på ledelse, salg, kunderejser og markedsføring henover de næste måneder. - Det, vi prøver på med det her uddannelsesforløb, er at hjælpe dem til at kigge lidt mere op fra disken, se deres kunder og butik udefra igen, mærke, hvorfor de har valgt det her erhverv. De skal mærke kunden, for der kan de noget, som nethandel ikke kan, siger Mai Malthe Skjoldborg. Landsdækkende oprustning Initiativet har også fået opmærksomhed fra Styrelsen for Arbejdsmarked og Rekruttering. - Det er et rigtig spændende setup, og vi er selvfølgelig nysgerrige på, om sådan en model har gang på jord således, at vi kan brede det ud til andre nord- og vestjyske områder i første omgang og derefter gennem vores søsterkontorer i henholdsvis Odense og Roskilde i forhold til et mere landsdækkende setup, siger arbejdsmarkedschef i Styrelsen for Arbejdsmarked og Rekruttering i Aalborg, Søren Harding Søndergaard. - Der er én ting, der er helt sikkert. Hvis man bare fortsætter, som man hidtil har gjort, så skal man heller ikke forvente, at resultatet ændrer sig. Så kommer nethandlen til at tage mere og mere fra de fysiske butikker, og de fysisike butikker kommer til at lukke, siger Center Manager i Aalborg Storcenter, Niels Adolfsen. Vinderbutikker - Vi ser butikker, der klarer sig rigtig godt, og det er det, vi kalder vinderbutikker, som kan ligge et ødet sted, men alligevel trække kunder fra hele landet, fordi de kan noget særligt. De har de produkter, som der er efterspørgsel på. De forstår og ser deres kunder, og de sender dem afsted med en følelse af at have blevet en oplevelse rigere. Det var en service, som jeg vil komme igen efter, siger Commercial Brand Manager ved Business Aalborg, Mai Malthe Skjoldborg. - Når du kommer ind i vores butik, så får du en bedre rådgivning, som du ikke kan få på nettet. Vi giver et kæmpe smil med på vejen, så derfor skal de komme ind og handle hos os, siger souschef i Skoringen i Aalborg Storcenter, Minna Tofek. Arrangørerne af masterclasset håber på, at de allerede til foråret kan starte næste forløb op med deltagelse fra butikker i hele Nordjylland.

Referat:
De fysiske butikker har de seneste år lidt store tab til nethandlen, men de giver ikke op uden kamp.